2021. gada 7. februārī

**Noslēdzošā Pasaules kausa posma komandu stafete tiek atcelta**

Svētdien, 7. februārī Eberspacher Pasaules kausa devītajam posmam vajadzēja noslēgties ar komandu stafeti, kurā Latvijas komandu bija paredzēts pārstāvēt vēl nebijušam sastāvam – Elīnai Ievai Vītolai, Artūram Dārzniekam un Mārtiņam Botam/Robertam Plūmem.

Diemžēl stiprās snigšanas dēļ Sanktmoricā, Šveicē laika atskaites iekārtas trasē fiksēja neprecīzus rezultātus, kā arī starta vārtiņi vērās vaļā tad, kad tiem nebija jāatveras. Tāpēc sacensību oragnizētāji lēma noslēdzošā Eberspacher Pasaules kausa komandu stafeti atcelt.

Savukārt komandu stafetes kopvērtējumā Latvija ar izcīnītiem 330 punktiem ierindojās uz goda pjedestāla trešā pakāpiena. Pirmie – vācieši, kuriem 415 punkti, bet sudraba godalga ar 375 punktiem – Krievijai.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456